Голяма част от нашата комуникация е неосъзната. Дори и тази, която водим със самите себе си. Съзнателната част от мозъка може да обработи колко 40 бита информация на секунда, докато несъзнателната му част - до 11 000 000 за секунда. Когнитивните ни механизми са устроени така, че изтласкват по-голяма част от поведението (в това число и комуникацията) към несъзнаваната част на мозъка ни, защото може да се справи с процесите много по-ефективно и бързо. Често се чувстваме изгубени и без контрол дори и върху собствените си мисли, чувства, а понякога и поведение. Защото тази автоматизация, освен на мисловно ниво, се случва и на поведенческо.
Кога за последно си дадохте един час време, в който да помислите и рефлектирате върху случващото се в живота Ви? А няколко минути? Непрестанния цикъл на „правене“ е способен да афектира дори и съня. Случвало ли Ви се е да не може да заспите, защото мисли вълнуват толкова силно съзнанието Ви, че не сте способни да ги спрете или изключите?
Липсата на контрол често е свързана с липсата на яснота за истинските желания, фокус към по-висша цел, неясно приоритизиране, вътрешни съпротиви, страхове, предишен опит и непознаване на себе си. Чувствата на неудовлетвореност, неяснота и фрустрация също може да съпровождат тези моменти от живота, в които непрестанно се въртите в кръг без и наченка за пукнатина, която да ви извади от скорост и замисли.
Какво може да направите? Променете го! Как? Говорете със себе си. Вие сте единствения си събеседник, с когото комуникацията има всички шансове да е успешна от първия път.
Self-coaching reflection техника
Уверете се, че момента Ви позволява да си отделите 10-15 мин., в които на спокойствие да поговорите със себе си. Запасете се с чаша вода (която трябва да сте пресушили до края на техниката) и желание да се разходите до част от своето несъзнавано.
Ключовият елемент е да се уверите, че никой и нищо няма да Ви притеснява в този момент. Това, сериозно, трябва да е Вашето време. Открила съм, че помага ако това време е едно и също всеки ден. Например преди да излезете за работа или вечер преди лягане. Постоянството във времето и мястото ще Ви помогне да изградите по-бързо навик.
1.Ценност
На случаен принцип изберете една ценност от списъка по-долу. Как я проявихте днес? Къде? С кого? А как ще я проявите утре?
2. Задавайте дълбоки въпроси
Вдишайте и издишайте с диафрагмата си няколко пъти. Трябва да се чувствате отпуснати и спокойни. Да се усещате фокусирани и отдадени на момента физически и ментално. Може да искате да знаете повече за конкретен момент/цел/въпрос/ситуация от живота си, а може да искате просто да разкриете нещо ново за себе си. Във всички случай може да използвате на случаен принцип следните въпроси:
- Каква е най-голямата ми страст?
- Кога се чувствам добре?
- Какво ме кара да се отказвам?
- Какво обичам в себе си?
- С кое се гордея?
- От какво ме е страх?
- Какво искам да променя в този момент от живота си?
- Какво целя да постигна през тази година?
- Ако можех да правя всичко, с какво бих се занимавал в свободното си време?
Започнете с някои от тези въпроси. Те ще са достатъчни за начало и малко по малко ще започнат да провокират след себе си още въпроси. Истинското забавление започва, когато въпросите започнат да се появяват по естествен начин и един след друг.
3. Не съдете
Записвайте си отговорите на лист хартия (тефтер върши по-добра работа, защото ще Ви позволи да поддържате мислите си по-подредени в последователност и да се връщате към тях след време). Записвайте всичко, което Ви идва на ум. След време, ще се изненадвате колко и с какъв интензитет мислите Ви се променят. Запомнете, няма нищо странно и всичко, за което се сетите има смисъл. Това все пак сте Вие и идва от Вас. Трябва време за да се наместят всички парчета и да наредим пъзела.
4.Рефлектирайте
Когато почувствате, че сте изчерпан/а към този момент, отпийте вода и прочетете записките си. Помислете си:
- С какво това променя живота ми?
- Кое 1 нещо ще направя утре, което ще ме направи по-щастлив/а.
5.Повторете
Няма да се научите да шофирате ако се качите на автомобил само веднъж или два пъти. Изградете си рутината да си отделяте 15 минути на ден за да откривате нещо за себе си. Отвиване на несъзнаваното лист по лист, ще възнагради отделеното време десеторно и ще Ви направи по-уверени в желанията и посоката.
А Вие какво ще се осмелите да научите за себе си днес?